《屠亚卿索次周司徒分献星辰二坛韵》
明代·林光

邕邕天乐协和銮，袅袅心香肃礼坛。珠斗艳藏苍玉斝，露华清润紫云冠。

三斟秬鬯神应格，九奏登歌夜未阑。君动臣随皆至礼，天人何以不交欢。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。